cyanic-selkie/wikianc huggingface dataset:
Auschwitz
Vangit
thumb|Ensimmäinen vankikuljetus leirille kesäkuussa 1940 Auschwitz aloitti toimintansa 14. kesäkuuta 1940 karanteeni- tai läpikulkuleirinä. Leiri avattiin vankilaksi puolalaisille poliittisille vangeille, ja se oli mitoitettu 10 000 vangille. Perustamispäivänä leirille toimitettiin 728 puolalaista vankia vankilasta Krakovan läheltä, ja seuraavina viikkoina leirille tuotiin tuhansia vankeja lisää. Aluksi vankeja käytettiin rakennustyövoimana. Alkuvaiheen vangit olivat lähinnä puolalaisia puolueiden ja hallinnollisten organisaatioiden jäseniä, älymystön edustajia sekä potentiaalisia puolalaiskansallisen vastarinnan kannattajia kuten opettajia, tiedemiehiä, pappeja ja lääkäreitä. Tämä leirin niin sanottu puolalaisvaihe kesti vuoden 1942 puoliväliin saakka. Vankeja ei vielä tuolloin murhattu järjestelmällisesti, mutta heitä kuoli nälkään, työhön tai kahakoissa, ja joitain vankeja teloitettiin.
Nykyisin
Nykyään Auschwitz toimii museona. Vuonna 2016 paikalla kävi yli kaksi miljoonaa vierailijaa.
Niwa Kawamoto
Kawamoto oli japanilainen. Hän täytti 110 vuotta elokuussa 1973, ja hänestä tuli maailman vanhin Mito Umedan kuoltua 31. toukokuuta 1975. Kawamoto itse kuoli 16. marraskuuta 1976.
Mykola Lysenko
Lysenko oli 1800-luvun lopussa Ukrainan musiikin keskeinen hahmo. Hänen tuotantoonsa kuuluu muun muassa pianomusiikkia, lauluja ja oopperoita. Hän kirjoitti oopperalibrettonsa ukrainan kielellä. Pjotr Tšaikovski halusi esittää hänen oopperansa Taras Bulban Moskovassa, mutta se ei onnistunut, sillä säveltäjä ei antanut esittää teostaan venäjäksi.
Pydna
Historia
Ensimmäinen maininta kaupungista on Thukydideellä. Ateenan armeija piiritti kaupunkia vuonna 432 eaa. Makedonian Arkhelaos valtasi kaupungin Ateenan avustuksella vuonna 411/410 eaa. ja siirrätti sen sisämaahan 20 stadioninmitan eli noin 3,5 kilometrin päähän merestä nykyisen Kítroksen kylän tienoille. Arkhelaoksen kuoltua kaupunkilaiset siirtyivät kuitenkin takaisin rannikolle.
Mito Umeda
Umedaa seurasi maailman vanhimpana ihmisenä japanilainen Niwa Kawamoto, joka oli syntynyt alle puoli vuotta hänen jälkeensä, elokuussa 1863.
Helsingin Bussiliikenne
Yhtiö muodostui, kun HKL-Bussiliikenne ja Suomen Turistiauto Oy yhdistettiin Helsingin Bussiliikenteeksi. Muutos tuli voimaan 1. tammikuuta 2005. Yhtiöstä tuli samalla yksi Suomen suurimmista linja-autoliikennöitsijöistä. Yhtiö harjoittaa paikallisliikennettä pääkaupunkiseudulla Helsingin Bussiliikenne Oy -nimellä. Sillä oli aiemmin myös Suomen Turistiauto-lähtöinen tytäryhtiö Helsingin Palveluauto Oy, joka ajoi invataksiliikennettä. Yhtiö oli perustamisestaan saakka Helsingin kaupungin omistuksessa, mutta myytiin vuonna 2015 Koiviston Autolle.
Suomen Turistiauto
thumb|STA:n [[Ikarus E94 linjalla 72 Rautatientorilla.]] thumb|Suomen ensimmäinen, ohjaavalla taka-akselilla varustettu STA:n Ikarus Suomen Turistiauto Oy (STA) oli Helsingin kaupungin ja Aatos Kuokkasen perikunnan omistama linja-autoliikennöitsijä. STA:n perustajan Aatos Kuokkasen (1916–1967) ideana oli yksinomaan matkailuliikenteeseen keskittyvä linja-autoyhtiö. Suomen Turistiauton perustava yhtiökokous pidettiin joulukuussa 1949 ja yhtiö merkittiin rekisteriin tammikuussa 1950. Käytännössä tyhjästä syntynyt yritys kasvoi vauhdikkaasti, mutta kasvu rahoitettiin melkein kokonaan vieraalla pääomalla ja STA:n omavaraisuus pysyi heikkona. Toiminnan epävarmuutta lisäsi matkailun silloinen kausiluonteisuus. Pelkästään turistiliikenteessä yhtiö toimi nimensä mukaisesti vuoteen 1955 asti, jolloin yhtiö aloitti paikallisliikenteen Helsingissä reitillä Hankkijan aukio–Pohjois-Haaga. Syynä paikallisliikenteen aloittamiseen oli Pohjois-Haagan asukkaiden tyytymättömyys HKL:n päätökseen lakkauttaa suora bussilinja kaupunginosasta keskustaan ja korvata se raitiovaunuihin perustuvalla ns. runkolinja-järjestelmällä. Suomen Turistiauton ansiosta pohjoishaagalaisten ei tarvinnut käyttää runkolinjaa, ja sen sijaan he saivat edelleen matkustaa suoraan Helsingin keskustaan kulkevalla bussilinjalla. Vuonna 1959 Suomen Turistiauto ja loviisalainen Oy Hj. Holmström Ab olivat automäärällä mitattuna jaetulla 10. sijalla Suomen suurimpien linja-autoyhtiöiden tilastossa 45 linja-autollaan.
Xenoturbellida
Asema eläinten sukupuussa
Xenoturbellaa pidettiin aluksi laakamatoihin kuuluvana värysmatona (Turbellaria). Sittemmin virheellisten DNA-tutkimusten perusteella se katsottiin nilviäisten sukulaiseksi, jotka laakamatojen tavoin ovat alkusuisia (Protostomata). Tarkempien DNA-analyysien perusteella se puolestaan seuraavaksi katsottiin jälkisuisiin (Deuterostomia) kuuluvaksi kehityslinjaksi ja nostettiin niiden joukkoon kuuluvaksi pääjaksoksi. Jälkisuiset ovat kaksikylkisten joukossa ”kehittyneimpiä” eläimiä, joihin kuuluvat selkärankaiset ja muut selkäjänteiset, esiselkäjänteiset ja piikkinahkaiset.
Wellington Arch
Historia
Osana pääkaupungin kehittämistä kruununmetsien virasto antoi nuorelle Decimus Burtonille tehtäväksi suunnitella kuninkaallisiin puistoihin uudet aidat ja portit vuonna 1826. Burton suunnitteli näyttävän seinämäisen portin Hyde Parkiin ja yksinkertaisemman sisäänkäynnin Green Parkiin. Valiokuntakäsittelyssä Green Parkin porttia pidettiin kuitenkin liian vaatimattomana, koska sen ajateltiin toimivan sisäänkäyntinä myös Buckinhamin palatsiin. Burtonin suunniteltua portin tilalle koristeellisen riemukaaren, jonka huipulle tuli kultainen nelivaljakko, ehdotus lopulta hyväksyttiin toukokuussa 1826.
Sofia Magdalena
Elämäkerta
Sofia Magdalena kihlattiin poliittisista syistä jo viisivuotiaana Ruotsin kruununprinssi Kustaalle. Avioliitto solmittiin vuonna 1766.
Château Gaillard
Château Gaillardin piiritys
pienoiskuva|250px|Vartiotornin Seinen puoleinen muuri. Rikhard Leijonamielen kuoltua huhtikuussa 1199 tuli kuninkaaksi hänen nuorempi veljensä Juhana Maaton, josta tuli myös Normandian herttua. Juhana solmi Ranskan kanssa ns. Goulet'in rauhan 22. toukokuuta 1200. Rauha kuitenkin päättyi vuonna 1202 ja Ranskan Filip II hyökkäsi Normandiaan ja 6 000 sotilaan avulla hän piiritti Château gaillardin linnoituksen 10. elokuuta vuonna 1203. Sen jälkeen kun hän oli saanut haltuunsa saarella olevan linnoituksen ja esilinnoitusjärjestelmän, niin päätti ryhtyä taivuttamaan itse linnoitukseen siirtyneitä sotilaita ja muita asukkaita.
Wellington Arch
Historia
pienoiskuva|vasen|Nelivaljakko riemukaaren huipulla. Vuonna 1880 hallitus päätti helpottaa Hyde Park Cornerin liikenneruuhkia rakentamalla uuden kadun Piccadillyltä Grosvenor Placelle ja siirtämällä Wellington Archia vähän matkan päähän kaakkoon Constitution Hillin päätepisteeseen. Riemukaari purettiin ja rakennettiin uudelle paikalleen vuosina 1883–1885. Samalla Wellingtonin patsas siirrettiin pysyvästi Aldershotin kaupunkiin Hampshiressä, missä se on yhä näytteillä. Lähelle riemukaaren entistä paikkaa vastapäätä Apsley Housea pystytettiin vuonna 1888 pienempi Wellingtonin ratsastajapatsas, jonka veisti Joseph Boehm. Riemukaaren eteläiseen pilariin perustettiin tilat puistonvartijalle ja pohjoiseen pilariin Lontoon pienin poliisiasema.
Siirron jälkeen Wellington Archin huipulta puuttui jälleen veistos. Vuonna 1894 kuvanveistäjä Adrian Jones asetti Royal Academyyn näytteille kipsistä veistämänsä nelivaljakon, jota Walesin prinssi piti sopivana Wellington Archin huipulle. Veistokselle ei löytynyt aluksi rahoitusta, mutta lopulta Jones pääsi aloittamaan työt ateljeessaan Chelseassa vuonna 1908. Valmis pronssiveistos nostettiin paikoilleen tammikuussa 1912.
Arkkitehtuuri
pienoiskuva|Korinttilainen entablementti ja pylväät. Wellington Arch rakennettiin uudelleen vuosina 1883–1885. Sen runko muurattiin tiilestä ja verhottiin portlandkivellä, joka otettiin talteen alkuperäisestä riemukaaresta. Kaaren keskellä on leveä kulkuaukko, jota ympäröivät massiiviset pilarit. Kulkuaukkoa reunustavat sekä etu- että takapuolella korinttilaiset pylväät, ja riemukaaren kulmissa ja päädyissä on korinttilaisia pilastereita.
Pixmania
Kritiikkiä
Vaikka Pixmania toimittaa tavaransa Suomen ulkopuolelta, asiakas joutuu maksamaan mm. kiintolevyihin liittyvän hyvitysmaksun.
Château Gaillard
Nykyaika
Uudelle ajalle tultaessa linnoitus piiritettiin viimeisen kerran. Piirittäjä oli Navarran kuningas Henrik, tuleva Ranskankuningas Henrik I:n. Tämän jälkeen kuninkaallisella määräyksellä linnoitus määrättiin tuhottavaksi ja muurit alas revittäviksi sekä rauniot annettaviksi paikallisille luostareille. Alasrepiminen keskeytettiin vuonna 1611, mutta se alkoi uudelleen kardinaali Richelieun määräyksestä.
Heteka
Alussa Hetekassa käytettiin pienikierteisestä teräslangasta valmistettua kierukkajoustinpohjaa, joka oli markkinalupausten mukaan äänetön. Päällysosan jaloissa oli niissäkin aluksi vaimentimena kumitulpat. Myöhemmin, ilmeisesti kustannussyistä varsinkin sodan aikaan, pohja harveni rautalankaverkoksi, joka narisi etenkin vanhuuttaan äänekkäästi. Verkkopohja venyi pitkän nukkumisen seurauksena notkolle ja menetti muotonsa. Selkälääkärit arvostelivat pilalle maattuja Hetekoita ja neuvoivat korjaamaan ne vanerilevyllä. Kumitulpatkin jäivät pois joistakin malleista, jolloin jalat naarmuttivat lattiaa. Sota-aikoina teräsrunko jouduttiin muuttamaan välillä jopa puutekoiseksi.
Stjepan Bobek
Stjepan Bobek (3. joulukuuta 1923 Zagreb, Serbien, kroaattien ja sloveenien kuningaskunta – 22. elokuuta 2010 Belgrad, Serbia) oli kroatialainen jalkapalloilija. Hän edusti urallaan Jugoslaviaa. FK Partizanille vuosina 1945–1958 luomansa menestyksekkään pelaajauran jälkeen hän toimi jalkapallomanagerina.
Bobek syntyi Zagrebissa. Hän pääsi 13-vuotiaana Viktorijaan ja 20-vuotiaana Građanski Zagrebiin. Maalien määrällä mitattuna hän on Jugoslavian jalkapallomaajoukkueen kaikkien aikojen menestyksekkäin pelaaja: hän teki 63 ottelussa kaikkiaan 38 maalia.
Sateen jälkeen (elokuva)
Juoni
Elokuvan päähenkilö on samurai Ihei Misawa (Akira Terao), joka on isännätön (rōnin) japanilaisen miekkailun (kenjutsu) opettaja. Hän vaeltaa feodaaliajan Japanissa etsien alansa töitä yhdessä vaimonsa Tayo Misawan kanssa. Vaikka Ihei Misawa on taidokas miekkamies ja kuuluisan miekkakoulukunnan (Mugai-ryū) opetusluvan (Menkyo kaiden) ansainnut miekkailunopettaja, ei hän ole onnistunut saamaan pysyvää työpaikkaa. Hyväluontoinen ja rauhallinen samurai tuntuu ärsyttävän ylempiään ja huono onnikin tuntuu seuraavan tätä hyväsydämistä miestä paikasta toiseen. Vaelluksellaan antisankari Misawa tekee kuitenkin suuren vaikutuksen feodaali-herra Nagai Izumi no kami Shigeakiin (jota esittää japanilaisen näyttelijän Toshirō Mifunen poika Shirō Mifune), joka haluaa tästä vaatimattomasta samuraista klaaninsa uuden miekkailunopettajan. Ajatus roninista klaanin miekkailunopettajana ei kuitenkaan miellytä kaikkia klaanin virkailijoita. Samalla Misawa on hankkinut itselleen vihamiehiä läheisen kaupungin miekkailukoulusta eli kenjutsu-dojolta voittamalla raha-ottelussa kaikki paikalliset miekkailuntaitajat.
Joki
Määritelmät Suomen lainsäädännössä
Uusi, vuonna 2012 voimaan tullut vesilaki määrittelee joen eri tavalla kuin ennen. Uudessa laissa joella tarkoitetaan virtavesiä, joiden valuma-alue on vähintään sata neliökilometriä. Käytännössä jotkut purot muuttuivat nyt joiksi. Purolla tarkoitetaan jokea pienempiä virtavesiä, joiden valuma-alue jää alle sata neliökilometriä. Jos valuma-alue jää alle 10 neliökilometriä ja siinä ei virtaa jatkuvasti vettä ja siinä ei kulje merkittävästi kalaa, se onkin noro. Uusi laki muuttaa jotkin norot puroiksi. Laki ei määrittele ojaa tai muuta kaivettua uomaa mitenkään, mutta laissa ojituksella tarkoitetaan maan, noron ja puron kaivamista vedenvirtaamisen turvaamiseksi. Luontaisiin virtavesiin kajoaminen on luvanvaraista ja samoin merkittävä maaperän ojitus.
Curium(III)oksidi
Matalissa lämpötiloissa vallitseva kuutiollinen muoto on rakenteeltaan samankaltainen kuin mangaanin oksidilla Mn2O3. Se muuttuu vähitellen sen oman radioaktiivisuuden vaikutuksesta heksagonaaliseksi α-Cm2O3:ksi huoneenlämpötilassa. Kuutiollinen muoto muuttuu monokliiniseksi kuumennettaessa 800 °C. Myös heksagonaalisesta muodosta tapahtuu siirtymä monokliiniseen 500 °C lämpötilassa. Monokliininen 244Cm2O3 on huomattavan pysyvää; edes sen voimakas radioaktiivisuus ei vaikuta juurikaan kiderakenteeseen.
Joki
Hyötykäyttö
thumb|Nykyaikainen proomu [[Maasjoella Maastrichtissä.|alt=]] Koska joet muodostavat merkittävän esteen maata pitkin tapahtuvalle liikkumiselle, keinoja niiden ylittämiseen vähällä vaivalla on aikojen saatossa syntynyt useita. Lautat ja lossit ovat kuljettaneet ihmisiä ja maakulkuneuvoja jokien poikki. Sillat ja tunnelit jokien ylitse ja alitse ovat myöhäisempiä keksintöjä. Eroosio ja tulvat tekevät jokirantojen rakentamisesta vaikeaa, ja jokirantojen rakenteita on jouduttu uudistamaan usein. Vasta 1900-luvulla on kyetty kehittämään materiaaleja ja rakennustekniikoita, joita käyttämällä luotettavia ja pitkään kestäviä siltoja ja tunneleita jokien poikki on saatu rakennettua. Silti, monessa maassa lautta-, lossi- ja laivakuljetukset leveiden jokien poikki ovat edelleen yleisessä käytössä. Proomut ovat korvanneet lotjat jokikuljetuksissa. Jokien virtauksen energiaa valjastetaan nykyään vesivoimalalla. Jokien virtausta hallitaan padoilla, joiden taakse syntyy usein tekojärvi.
Kuivanto
Aiheesta muualla
60.87222°N, 26.00833°W
Yrjö Vasama
1. divisioonan esikunnassa adjutanttina Vasama toimi 1933–1936. Jälleen Porin rykmentissä hän toimi komppanianpäällikkönä 1936–1938. Puolustusministeriössä (PLM), yleisesikunnassa ja Pääesikunnassa (PvPE) Vasama toimi toimistoupseerina ja toimistoesiupseerina 1938–1944. Vasama osallistui talvisotaan toimistoupseerina ja JR 69:ssä pataljoonankomentajana. Majuriksi hänet ylennettiin 1941. Jatkosodassa Vasama toimi pataljoonankomentajana JR 16:ssa ja JR 57:ssa. Sodan lopulla hän komensi lyhyen ajan JR 15:a. Everstiluutnantiksi hänet ylennettiin 1944. Sodan jälkeen hän toimi Jääkärirykmentti 6:ssa (JR6) aliupseerikoulun johtajana ja pataljoonankomentajana. Hän erosi armeijan palveluksesta everstiluutnanttina 1945.
Työura
Työn ja muun elämän yhteensovittaminen
Aikuisikään ehtineen työntekijän kohdalla työuraan saattavat vaikuttaa esimerkiksi lasten saanti tai ikääntyvien vanhempien tarvitsema hoiva. Tällöin työuyhteisön mahdollisuus joustaa esimerkiksi työaikajärjestelyjen suhteen tai tarjoamalla etätyömahdollisuutta voivat tulla aiempaa merkityksellisemmiksi.
Työuran loppupää ja eläköityminen
Urallaan pitkälle edenneen henkilön kartuttama kokemus voi olla työyhteisölle arvokas voimavara. Henkilöiden toiveet siitä, miten he käyttävät kokemustaan osana työyhteisöä kuitenkin vaihtelevat. Osa nauttii kokemuksen siirtämisestä eteenpäin ja mentorina toimimisesta, kun taas osalle tuttujen työtehtävien jatkaminen sellaisenaan on mieluisampaa. Ihmisen oppimiskyky ei myöskään normaalisti heikkene edes työuran loppupäässä, joten myös varttuneen työntekijän on mahdollista uudelleenkouluttautua ja kehittyä urallaan.
Nabis
Nabis (noin 250–192 eaa.) oli Spartan kuningas vuosina 206–192 eaa. Hän oli Spartan viimeinen kuningas. Hänen isänsä oli eräs Demaratos, joka ehkä kuului Eurypontidien sukuun, josta yksi Spartan kahdesta kuninkaasta yleensä valittiin. Nabis seurasi Makhanidasta, joka kuoli Mantineian taistelussa vuonna 207 eaa.
Vuonna 193 eaa. Nabis yritti vallata takaisin osan menetetyistä alueista. Filopoimen oli tuolloin taas Akhaian strategos ja hän kukisti Spartan joukot Lakoniassa. Flamininus palasi kuitenkin Kreikkaan ja pakotti osapuolet taas hyväksymään vuoden 195 eaa. rauhansopimuksen. Nabiksen murhasi vuonna 192 eaa. hänen liittolaisensa Aitolian liitto, ei Akhaian liitto. Seuraavana vuonna Filopoimen valtasi Spartan ja liitti sen Akhaian liittoon.
Cleveland Brown
Hahmo
Cleveland on luonteeltaan hyvin rauhallinen ja tyyni. Hän puhuu lähes aina hitaalla ja monotonisella äänellä.
Tatsuya Nakadai
Tatsuya Nakadai (, s. 13. joulukuuta 1932 Tokio, Japani) on japanilainen näyttelijä. Tatsuya Nakadai on näytellyt vuoteen 2006 mennessä 126 japanilaisessa elokuvassa joista pääroolia Akira Kurosawan kuuluisissa elokuvissa Ran Lord Hidetora Ichimonjia ja Kagemusha – varjokenraalissa kaksoisroolissa Takeda Shingen daimiota ja tämän vaihdokasta – Kagemushaa ja lisäksi sivuroolia monissa muissa Kurosawan elokuvissa (Seitsemän samuraita, Yojimbo – onnensoturi ja Samuraimiekka), sekä palkitussa elokuvassa Sateen jälkeen miekkailunopettaja Tsuji Gettanin sivuroolia.
Suurennuskone
Valmistajia
Maailman suurimmaksi suurennuskoneiden valmistajaksi ovat ilmoittautuneet sekä italialainen Durst että tšekkiläinen Meopta, jonka tuotemerkkejä olivat Opemus ja Axomat. Muita suurennuskoneiden aiempia tai nykyisiä valmistajia ovat saksalaiset Agfa, Leitz ja Liesegang, hollantilais-japanilainen Nihon-Philips sekä yhdysvaltalaiset Beseler ja Vivitar. Tunnettuja suurennuskoneiden objektiivien valmistajia ovat Schneider Kreuznach, Rodenstock sekä Nikon.
VX (videojärjestelmä)
VHS-kasetit mitat ovat 187×102×25 millimetriä, joten VX-kasetti on kooltaan lähes kolme kertaa VHS-kasettia suurempi.
Yhdysvaltain perustuslaki
Tie Philadelphiaan
thumb|upright|[[Alexander Hamilton, perustuslain innokkain edistäjä.]] Yhdysvaltojen hakiessa valtiomuotoa itsenäistymisen jälkeen maan tulevasta hallintatavasta oli kaksi merkittävää puoluetta: toisaalta vahvan keskushallinnon ja toisaalta löyhän valtioliiton kannattajat. Aluksi kaikkia osavaltioita koskevat päätökset sovittiin osavaltioiden edustajien kokouksissa valtiosopimusten tapaan.
Konventti Philadelphiassa
thumb|Philadelphian konventti allekirjoittaa perustuslain. [[Howard Chandler Christyn maalaus vuodelta 1940.]]
Aluksi kokouksen tavoitteena oli vain muuttaa konfederaatioartikloita, jotka silloin hallitsivat osavaltioiden välistä hallintoa, mutta pian päädyttiin laatimaan uusia sääntöjä niiden korvaamiseksi. Lähtökohdaksi otettiin Virginian ehdotus: kaksikamarinen parlamentti, jonka kummankin kamarin jäsenet jakautuivat vapaan väestön määrän mukaisesti.
Pienet osavaltiot pelkäsivät nyt jäävänsä runsasväestöisten määräysvaltaan ja esittivät vastaehdotuksen: yksikamarinen parlamentti, jossa äänestys tapahtui valtioittain. Tällä ns. New Jerseyn suunnitelmalla ei ollut läpimenon mahdollisuuksia. Se sisälsi kuitenkin pykälän, jonka mukaan "Yhdysvaltain kongressin päätökset" ovat "valtioiden [...] ylimpänä lakina". Tästä tuli liittovaltiojärjestelmän peruspilareita.
Gérard Philipe
Philipe meni vuonna 1951 naimisiin Nicole Fourcaden kanssa ja sai kaksi lasta. Hän oli vasta 36-vuotias kuollessaan maksasyöpään marraskuussa 1959.
The Perry Bible Fellowship
Tekijä
Nicholas Gurewitch on syntynyt 9. maaliskuuta 1982 New Yorkissa. Hän asuu New Yorkissa Manchesterissa. Hän on opiskellut Syracusen yliopistossa, jossa Perry Bible Fellowship sai alkunsa.
Nurmon Jymy
Lentopallossa Jymyn naisten joukkue pelaa Mestaruusliigassa, korkeimmalla sarjatasolla, ensimmäistä kertaa kaudella 2017-18. Joukkue pelaa kotiottelunsa Nurmohallissa. Jymyn naiset nousivat Ykkössarjaan kaudeksi 2007–2008. Myös Jymyn miehet pelasivat Ykkössarjassa noustuaan sinne kauden 2002–2003 päätteeksi, mutta sarjapaikka luovutettiin Seinäjoen Kuutosille kauden 2008–2009 päätteeksi. Miehet etenivät vuosina 2006 ja 2007 SM-liigan karsintoihin asti. Nurmon Jymy on lentopallossa 2000-luvulla myös Suomen suurin seura.
Myös seuran salibandyjoukkue on pelannut liigassa, mutta pelaa tällä hetkellä I divisioonassa. Sen liigakaudet olivat 1999-2000 ja 2000-2001. Jälkimmäisen kauden jälkeen seura kuitenkin luopui liigapaikastaan. Salibandytoiminta Jymyssä alkoi vuonna 1994. Salibandyssä joukkueen kotikenttänä toimii Nurmon liikuntahalli.
Historia
Jymyn painin olympiamitalistit
Jännevirran silta
Liikenne
Sillan keskimääräinen vuorokausiliikenne on 6 860 ajoneuvoa vuorokaudessa (vuonna 2013). Nostosilta avataan noin 400–500 kertaa vuodessa.
Jännevirran uusi silta
Vanhan sillan eteläpuolelle rakennettiin uusi kiinteä teräsbetonirakenteinen silta, jonka alituskorjaus on 24,5 metriä. Hankkeeseen sisältyi myös noin 2,5 kilometriä uutta tielinjausta.
Kilterin koulu
Kilterin koulu on Vantaan Myyrmäessä sijaitseva noin 580 oppilaan ja 60 opettajan yläkoulu (luokka-asteet 7–9).
Bulbi
thumb|Rahtilaivan bulbi Bulbi eli keulapaksunnos on laivan keulassa oleva ylösalaisen pisaran muotoinen paksunnos, jonka tehtävänä on pienentää laivan vastusta vedessä. Bulbia käytetään lähes kaikissa laivatyypeissä, mutta jäänmurtajiin tai hyvin nopeisiin aluksiin se ei sovellu. Bulbi pienentää aluksen kokonaisvastusta ja tarvittavaa tehoa 8–15 prosenttia. Paksunnoksen pituus on tyypillisesti 3,5–5 prosenttia laivan vesiviivapituudesta, nopeammissa aluksissa pituus voi olla 6 prosenttia. Korkeussuunnassa bulbin yläreuna sijaitsee yleensä hieman (20–30 cm) suunnitteluvesiviivan alapuolella.
Buuaus
Buuausta pidetään usein huonotapaisena ja epäkunnioittavana käytöksenä. Buuaus saattaa nostattaa kohteessaan voimakkaan kielteisiä tunteita, ja aiheetonta buuausta saatetaankin pitää suorastaan häpellisenä ja mauttomana toimintana.
Buuaus mielipiteenilmauksena
Buuauksella voidaan tuoda ilmi myös poliittisia mielipiteitä. Esimerkiksi jalkapallon maailmanmestaruuskisoissa Qatarissa 2022 Iranin jalkapallomaajoukkueen kannattajien buuaus maansa kansallishymnin yhteydessä aiheutti laajaa mediahuomiota. Buuaus ajoittui yhteen Iranissa esiintyvien laajojen protestien kanssa, mikä teki buuauksen poliittisesta viestistä tavallsitakin voimakkaamman. Kansallishymnien lisäksi myös tiettyjen muiden merkityksellisten eleiden buuaus, kuten Black Lives Matter -liikkeen myötä aloitettujen polvistumisten buuaus, saattaa toimia poliittisena viestinä ja herättää myös vahvoja kielteisiä tunteita.
Liivo Leetma
Liivo Leetma (s. 20. tammikuuta 1977 Kose, Viron SNT, Neuvostoliitto) on virolainen jalkapalloilija. Hän on pelipaikaltaan puolustava keskikenttäpelaaja.
Taloussaarto
Yleensä ryhmä valtioita julistaa yksittäisen valtion taloussaartoon. Taloussaarrolla yritetään painostaa kohdevaltion johtoa toimimaan jossain asiassa taloussaarron julistajan tahdon mukaisesti, esimerkkinä mainittakoon Napoleonin Britanniaa vastaan julistama mannermaasulkemus, johon Ruotsi kieltäytyi liittymästä, ja jonka seurauksena käytiin Suomen sota.
Esimerkkejä taloussaarroista
Merkittäviä kauppasaartoja ovat olleet Etelä-Afrikan vastainen apartheid-vallan aikana, Arabimaiden Israelin vastainen saarto, Yhdysvaltain Kuuban saarto, Irakin saarto vuoden 1991 Kuwaitin miehityksen jälkeen, Sudanin asevientikielto, eräiden tuotteiden vientikielto Pohjois-Koreaan sen tekemän eteläkorealaiseen siviilimatkustajakoneeseen suuntautuneen pommi-iskun jälkeen, Libyan kauppasaarto Lockerbien pommi-iskun jälkeen, Zimbabwen kauppasaarto, Sudanin kauppasaarto Darfurin sotatoimien vuoksi ja Kiinan asevientikielto Taivaallisen rauhan aukion verilöylyn jälkeen, Myanmarin kauppasaarto ja Iranin ydinohjelmaan liittyvien tuotteiden vientikielto.
Soitinpankki
Soitinkokoelma, ent. Soitinpankki
Onnistuneen kansalaiskeräyksen innoittamana laajempaa soitinpankkia ryhdyttiin puuhaamaan järjestämällä eri puolilla Suomea hyväntekeväisyyskonsertteja, joiden tuotto jäi kuitenkin odotettua vaatimattomammaksi. Kokoon saadulla noin 300 tuhannella markalla ei kyetty hankkimaan yhtään varsinaista arvosoitinta. Sittemmin soitinkokoelmaa on rahoitettu Kulttuurirahaston yleisrahastosta ja finanssineuvos Harry Hendusen nimikkorahastosta.
Chicago Bears
Chicago Bears on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Chicagossa, Illinoisin osavaltiossa.
Joe Louis
Lapsuus
Monroe Barrow joutui mielisairaalaan Louisin ollessa viisivuotias, joten hän ei tiennyt paljoakaan isästään. Hän vietti elämänsä ensimmäiset 12 vuotta Alabaman maaseudulla. Hän kärsi puheviasta ja puhui hyvin vähän ennen kuudetta ikävuottaan. Vuoden 1920 paikkeilla paikallisen rakennusyhtiön omistaja Pat Brooks nai Louisin äidin Lillien saatuaan kuulla, että Monroe olisi kuollut laitoksessa (todellisuudessa Monroe eli vuoteen 1938 saakka, tietämättä poikansa maineesta).
Chicago Bears
Vuonna 1985 Bears voitti valmentajansa Mike Ditkan ja puolustavan linjamiehen William "Jääkaappi" Perryn johdolla tähän mennessä historiansa ainoan Super Bowl-mestaruuden. Bears kukisti loppuottelussa New England Patriotsin 46-10.
Joe Louis
Louis vs. Schmeling I
Tämä oli kuitenkin ainoa kerta, jolloin Louis joutui tyrmätyksi uransa loistopuolella; ainoastaan Rocky Marciano onnistui tyrmäämään Louisin vasta 15 vuotta myöhemmin, Louisin ollessa enää varjo entisestään.
Happy Nation
Happy Nation on Ace of Base -yhtyeen esikoisalbumi, joka julkaistiin vuonna 1992. Albumi sisältää muun muassa kappaleet ”All That She Wants”, ”Wheel Of Fortune” ja ”Happy Nation”.
Myytinmurtajat (2. tuotantokausi)
"Neula heinäsuovassa"
Tässä myytissä kokeiltiin, voiko käyttää sanontaa "Etsiä neulaa heinäsuovasta." Adamin ja Jamie joukkueiden piti rakentaa omat laitteet ja laittaa ne kilpailemaan. Adam rakensi "Neulanetsijä 2000"-laitteen, kun Jamie rakensi "Maan, tuulen ja tulen"-laitteen. Tarkoituksena oli löytää kolme metallineulaa ja yksi luuneula. Adamin joukkue voitti kilpailun.
Sinfonia nro 25 (Mozart)
Sinfonia nro 25 g-molli (KV 183) on Wolfgang Amadeus Mozartin syys–lokakuussa vuonna 1773 valmistunut sinfonia. Sinfoniaa nimitetään toisinaan pieneksi g-molli-sinfoniaksi erotukseksi sinfoniasta nro 40.
Propyleenidiamiini
Propyleenidiamiini eli 1,2-diaminopropaani tai 1,2-propaanidiamiini (C3H10N2) on amiineihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä. Propyleenidiamiini on trimetyleenidiamiinin isomeeri.
Raunioiset
thumb|240px|Seinäraunioinen (A) ja liuskaraunioinen (B) C. A. M. Lindmanin teoksessa Bilder ur Nordens Flora (1917–1926).
Justus Ripatti
Elämäkerta
Ripatin poika oli suurlähettiläs Pertti Ripatti.
Västra Nylands folkhögskola
Opiskelu
Opintolinjoilla, jotka kestävät vuoden verran, opiskelee vuosittain noin 150 opiskelijaa. Opetus on pääosin ruotsiksi, mutta myös suomea ja englantia käytetään. VNF tekee yhteistyötä Suomessa Åbo Akademin kanssa. Ulkomainen tärkein yhteistyökumppani on Englannissa sijaitseva University for the Creative Arts. Koululla voi opiskella taideaineita, kieliä ja oikeus- sekä luonnontieteellisiä aineita. Opistolla järjestetään myös lyhytkursseja ja avoimen yliopiston kursseja. Päärakennuksen läheisyydessä on asuntola opiston opiskelijoille.
Ala-Siikajärvi (järvi Kuopiossa)
Ala-Siikajärvi on Pohjois-Savossa Kuopiossa sijaitseva järvi. Järven niemessä sijaitsee Ala-Siikajärvi-niminen kylä.
Ennen kuntaliitoksia järvi kuului lähes kokonaan Säyneisen kuntaan ja pieni osa Nilsiään. Säyneisen osa kuului myöhemmin Juankoskeen ja nykyään järvi on kokonaan Kuopion alueella.
Nuortin konesavotta
Veturit Suomessa
Veturi kuljetti kerralla 400–600 tukkia ja kulutti itse 12–14 syltä halkoja yhden vuorokauden aikana. Hyvissä oloissa veturi saattoi tehdä kaksi edestakaista matkaa vuorokaudessa. Vetureilla oli neljän hengen miehistö ja niitä varten oli myös rakennettu veturitalli ja korjauspaja Tulppioon. Varaosat vetureihin jouduttiin hankkimaan Amerikasta, koska Suomessa valmistetut osat eivät täyttäneet vaatimuksia.
Selkäkankaan hautaröykkiöt
Muinainen ympäristö
Mikäli aikanaan tehty ajoitus osui oikeaan ja myöhemmin tekstissä esitelty radiohiiliajoitukset ovat oikeita, hautaröykkiöistä suurin olisi tehty noin 1300 eaa. Silloin sijaitsi Selkäkangas merellisessä ympäristössä, missä matala ja loivarinteinen moreenharjanne oli vielä 1600 eaa. ollut pitkä ja kapea niemi. Maankohoamisen vuoksi niemi leveni ja piteni, jolloin sille saattoi asettua asumaan. Lähin tunnistettu asuinpaikka sijaitsee noin 100 metrin päässä kiviröykkiöistä, mutta sitä ei ole tutkittu tarkasti eikä sen ajoitusta tiedetä. Maatalouden vaatimukset pronssiajalla olivat pienet pehmeämultaiset peltoalat, laajat kosteikkoniityt karjalle ja riittävät kalavedet. Tietyssä vaiheessa varhaispronssikautta nämä ehdot ovat lähiseudulla selvästikin täyttyneet.
Karhunpesäsuunnitelma
Karhunpesäsuunnitelma oli suomalaisten heimoaktivistien vuoden 1920 aikana kehittämä sotilaallinen suunnitelma, joka tähtäsi Itä-Karjalan irrottamiseen Neuvosto-Venäjästä. Karhunpesäsuunnitelma ei koskaan sellaisenaan pantu toimeen, mutta se toimi sittemmin Itä-Karjalan kansannousun pohjana. Tästä syystä sen suunnittelu on erittäin keskeinen vaihe Suomen heimosotien historiassa ja Itä-Karjalan politiikassa. Suunnitelman tarkoituksena oli luoda Itä-Karjalan itsenäinen kansallisvaltio, josta muodostuisi neutralisoitu puskurivaltio Suomen ja Neuvosto-Venäjän välille. Tämä suunnitelma erosi Suomen alkuperäisestä ulkopoliittisesta linjasta, joka tähtäsi Itä-Karjalan Suomeen liittämiseen. Aktivistit kuitenkin toivoivat, että Itä-Karjalan vapautuminen antaisi käynnissä olleille Tarton rauhanneuvotteluissa paremman pohjan aluevaatimuksille.
Imatran Pallo-Veikot
Imatran Pallo-Veikot (IPV) on vuonna 1955 perustettu imatralainen pesäpalloseura, jonka miesten edustusjoukkue pelaa korkeimmalla sarjatasolla Superpesiksessä.
Eliömaantiede
thumb|300px|right|Maailmankartta Alfred Russel Wallacen teoksesta The Geographical Distribution of Animals. Kuvassa näkyy Wallacen kuusi [[Eläinmaantieteellinen alue|eläinmaantieteellistä aluetta.]] Eliömaantiede eli biogeografia on tieteenhaara, joka tutkii lajien ja sitä korkeampien taksonien maantieteellistä levinneisyyttä. Lajien levinneisyyteen vaikuttavia tekijöitä ovat muun muassa lajiutuminen, sukupuutot, mannerliikunnot, jäätiköityminen (sekä siihen liittyvät muutokset esimerkiksi merenpinnan tasossa ja jokien reiteissä) sekä tarkasteltavan lajin ominaisuudet, kuten elinympäristövaatimukset ja dispersaalikyky eli lajin kyky levittäytyä uusille alueille.
Sallan autosavotta
Samana talvena ruotsalaisella Töre-yhtiöllä oli 100 000 tukkirungon savotta Sovajärvellä. Tässä savotassa tukit aiottiin kuljettaa telaketjutraktorin vetäminä Livojoelle mutta tämä ei onnistunut ja niinpä tukit jouduttiin kuljettamaan autoilla 90 kilometrin matka Kemijärven Suomulahden jäälle jolloin kuljetuskustannukset nousivat suuriksi.
HMS Bigbury Bay
Palvelus
Toukokuussa koeajojen ja tarvittavien korjausten tultua tehdyksi aluksen miehistö oli koulutettavana Portlandissa. Aluksen kotisatamaksi oli huollon aikana vaihdettu Plymouth, jonne se saapui kesäkuussa valmistautuakseen ulkomaan komennukseen. Alus lähti 20. kesäkuuta Azorien kauttaLänsi-Intiaan, jonne se saapui 2. heinäkuuta. Laivueharjoittelun jälkeen alus vieraili heinäkuussa Barbadoksella, Port of Spainissa ja Grenadassa. Elokuussa se kävi Dominicassa avustamassa hurrikaanin aiheuttamien tuhojen korjaamisessa, mistä se jatkoi Curacaoon ja Belizeen. Syyskuussa Grand Caymanilta alus palasi Trinidadiin, jossa oli ollut mellakoita. Alusta ei kuitenkaan tarvittu ja se jatkoi matkaansa Bahaman kautta Kingstoniin. Paluumatkalla Bermudalle alus joutui myrskyyn. Aluksen seuraava tehtävä liittyi Amerikan ja Länsi-Intian laivastoaseman sulkemiseen, kun se toimitti Hamiltonin katedraalille kunniavartion juhlalliseen lipunlaskuun. Laivastoaseman lakkauttamisen jälkeen alueen laivaston johtamisesta vastaa Bermudan laivastotukikohtaa johtava kommodori 29. lokakuuta alkaen. Alus lähti 11. marraskuuta Norfolkiin ja Wilmingtoniin, mistä se palasi 7. joulukuuta
The Man from Earth
Tuotanto
Sci-fi-kirjailija Jerome Bixby muotoili tarinan 1960-luvun alussa ja sai sen valmiiksi hieman ennen kuolemaansa huhtikuussa 1998. Ohjaaja Schenkmanin mukaan Bixby alkoi tehdä muistiinpanoja tarinasta jo 1940-luvulla. Tuottaja Wilkinsonin mukaan piirteitä elokuvan tarinasta on jo havaittavissa Bixbyn 1960-luvulla käsikirjoittamassa televisiosarja Star Trekin 3. tuotantokauden jaksossa Requiem for Methuselah (1969). The Man from Earth jäi Bixbyn viimeiseksi merkittäväksi teokseksi. Schenkman kertoo lukeneensa käsikirjoituksen muutama kuukausi Bixbyn kuoleman jälkeen ja tykästyneensä siihen välittömästi. Schenkman kertoo tehneensä alkuperäiseen käsikirjoitukseen jotain muutoksia, mukaan lukien poistaneensa tarpeettomina pitämiänsä kohtia, sekä vastaavasti tehneensä jotain lisäyksiä Bixbyn jättämien muistiinpanojen perusteella.
Julkaisu ja vastaanotto
Elokuva oli 2007 ehdolla Saturn-palkinnon saajaksi kategoriassa paras DVD-julkaisu. 2008 elokuvalle myönnettiin DVD Critics Award -palkinto kategoriassa paras ei-teatterilevityksessä julkaistu elokuva. Lisäksi The Man from Earth on saanut useita eri elokuvajuhlien palkintoja ja ehdokkuuksia, mukaan lukien palkinto parhaasta käsikirjoituksesta Rhode Islandin elokuvajuhlilla 2007.
Sigerus Brabantilainen
Elämä
thumb|200px|Sigerus Brabantilainen punaisessa kaavussa yläoikealla [[Danten paratiisia kuvaavassa maalauksessa.]]
Marta A. Renvall
Marta Amanda Renvall (7. heinäkuuta 1873 Muurla – 13. syyskuuta 1937 Salo) oli suomalainen johtaja, opettaja ja toimittaja.
Renvallin vanhemmat olivat arkkipiispa Torsten Thure Renvall ja Amanda Sofia Limnell. Renvall kävi Turussa Heurlinin koulun 1890 ja opiskeli sitten 1890–1891 kieliä Sveitsissä, myöhemmin myös Pariisissa ja Lontoossa.
Wilhelm Wundt
Uransa loppupuolella Wundt keskittyi kansainpsykologian kehittämiseen. Tuloksena oli monumentaalinen kymmenosainen teos Völkerpsychologie (1900–10). Wundtin kansainpsykologia jäi unohduksiin vuosikymmeniksi behaviorististen suuntausten noustua valta-asemaan akateemisessa psykologiassa, mutta on saanut osakseen uutta kiinnostusta erilaisten kulttuuripsykologisten koulukuntien vahvistettua asemaansa yliopistomaailmassa 1970-luvulta alkaen.
Century Child
Kaupallinen menestys
Albumi myi kaksinkertaisesti platinaa Suomessa (60 000 kappaletta), ollen Suomen toiseksi myydyin albumi vuonna 2002. Tällä hetkellä sitä on myyty 90 000 kappaletta Suomessa. Maailmanlaajuisesti se myi 350 000 kappaletta vuosina 2002 ja 2003.
Mirko Slomka
Ura
Kaudella 2007–08 FC Schalken meno on ollut ailahtelevampaa. Peli ei ole ollut kaunista ja monesti pelaajien otteista on paistanut epätoivo. Erityisesti hyökkäyspeli on ollut Schalken akilleen kantapää, ja muun muassa historiallisissa Mestarien liigan puolivälieräotteluissa FC Barcelonaa vastaan Schalkella oli paikkoja ratkaista ottelu ja edetä välieriin, mutta viimeistely oli luokatonta.
I Was Gonna Cancel
”I Was Gonna Cancel” on australialaisen laulaja Kylie Minoguen kappale, joka julkaistiin toisena singlenä albumilta Kiss Me Once (2014). Kappaleen kirjoitti ja tuotti Pharrell Williams.
Miiko Hintz
Miiko Hintz (s. 27. syyskuuta 1992 Nokia) on suomalainen jääkiekkoilija, joka pelasi syyskaudella 2016–2017 SM-liigajoukkue Tampereen Ilveksessä. Hän on pelipaikaltaan oikea laitahyökkääjä.
Seuraura
Hintz siirtyi kaudeksi 2014–2015 vuoden mittaisella sopimuksella Savonlinnan Pallokerhoon. Kaudeksi 2015–2016 hän siirtyi vuoden mittaisella sopimuksella jatkamaan Mestis-uraansa aiemman lainaseuransa Lempäälän Kisan riveihin. Hintz oli joukkueen paras maalintekijä ja toiseksi paras pistemies Jimi Santalan jälkeen tehoilla 14+15=29.
The Megas
The Megas on yhdysvaltalainen cover-yhtye, joka perustettiin Los Angelesissa vuonna 2008. Sen tuotanto perustuu Capcomin luomaan Mega Man -videopelisarjaan, jonka peleihin on lisätty sanoitukset sekä uusia sävellyksiä. Sanoitukset laajentavat pelien yksinkertaisia tarinoita ja antavat jokaiselle kahdeksasta Robot Masterista oman persoonallisuutensa. Heidän Mega Man 2 -videopeliin pohjautuva esikoisalbuminsa Get Equipped julkaistiin tammikuussa 2008.
Pertti Korhonen
Outotecin toimitusjohtaja
Outotecin toimitusjohtajana Korhonen on halunnut rakentaa pitkiä asiakassuhteita ja myydä laitteille huoltosopimuksia. Hänen mukaansa on tärkeää myös pitää huolta maineesta, sillä sen avulla saadaan paitsi asiakkaita, myös hyviä työntekijöitä. Outotecin mission mukaan yritys toimii kaikin tavoin vastuullisesti, haluaa hyödyntää maailman luonnonvaroja kestävästi ja pitää esimerkiksi korruption suhteen nollatoleranssia.
Yksityiselämä
Korhosen puoliso on Nokian Renkaiden entinen toimitusjohtaja Hille Korhonen. Heidän uusperheeseensä kuuluu viisi lasta. Korhonen tunnetaan lähipiirissään muun muassa jazzin, kuntoilun ja metsästyksen ystävänä. Hän käy vuosittain perheineen Lapissa noin parikymmentä kertaa ampumassa kanalintuja ja hiihtämässä.
Mark Dekanich
Seuraura
Myös kauden 2010–2011 Dekanich vietti pääasiassa Admiralsin joukkueessa. Hän pelasi kauden aikana AHL:n tähdistöottelussa ja Dekanichilla oli liigan paras torjuntaprosentti (93,1%). Hän pelasi myös uransa ensimmäisen ja toistaiseksi ainoan NHL-ottelunsa 18. joulukuuta 2010 Los Angeles Kingsia vastaan. Dekanich vaihdettiin Predatorsin maalinsuulle Anders Lindbäckin tilalle ajassa 9.59, kun joukkue oli tappiolla 1–3. Hän torjui 49.59 minuutin aikana 22 kertaa ja päästi kolme maalia, joten Predators hävisi Kingsille lopulta lukemin 1–6. Dekanich oli kutsuttu Predatorsin NHL-kokoonpanoon jo pari viikkoa aiemmin joukkueen ykkösmaalivahti Pekka Rinteen jouduttua sivuun.
Tony Hawk’s (pelisarja)
Tony Hawk’s on rullalautailuaiheinen urheilupelisarja, joka on nimetty rullalautailija Tony Hawkin mukaan. Sarjan ensimmäisen osan, Neversoftin kehittämän Tony Hawk's Pro Skaterin julkaisi Activision vuonna 1999 PlayStationille ja Sega Dreamcastille. Ensimmäisen pelin suosion myötä Activision on julkaissut useita, eri pelitalojen kehittämiä Tony Hawk’s -pelejä.
Pelaaminen
Peleissä pelaaja ohjaa rullalautailijaa, joka liikkuu kolmiulotteisella kentällä suorittaen erilaisia temppuja. Pelit sisältävät monia pelimuotoja: yksinpelissä pelaaja suorittaa erilaisia tehtäviä, kilpailee tietokoneen ohjaamien skeittaajien kanssa, suorittaa kilpajuoksuja ja yrittää rikkoa omia ennätyksiään; moninpelissä pelaajat ottavat temppukisoja toisiaan vastaan, pelaavat lipunryöstöä tai deathmatchia. Pelaaja voi valita pelihahmonsa valmiiden rullalautailijoiden joukosta tai tehdä itselleen oman hahmon. Tavallisia, useissa peleissä esiintyviä pelihahmoja ovat muun muassa Tony Hawk, Bam Margera ja Wee-Man.
Pelit
Sisarsarjat Uudelleenjulkaisut
Avattavat hahmot
Kuvitteelliset hahmot
Kaasukammio
Kaasukammio on suljettu tila, jossa ihmisiä tai eläimiä tapetaan myrkkykaasulla. Kaasua johdetaan kammioon ulkopuolelta, tai sitä synnytetään kammiossa kemiallisten reaktioiden avulla. Tavallisesti kaasukammioilla viitataan joko natsi-Saksassa käytettyyn menetelmään, jolla eliminoitiin holokaustin aikana juutalaisia, vähemmistöjä ja sotavankeja; Yhdysvalloissa käytettävään rikollisten teloitusmenetelmään, tai korealaisessa Kwan-li-so No.22 Haengyong keskitysleirissä nykyään.
Rangaistuksen luonteesta
Yleisesti kaasukammiota on pidetty humaanina ja tuskattomana teloitustapana. Todellisuus on kuitenkin toisenlainen. Vuonna 1960 Kaliforniassa teloitettu Caryl Chessman lupasi nyökätä päätään, jos hän tuntisi kipua. Hänen kerrotaan nyökyttäneen päätään useiden minuuttien ajan. Todistajien mukaan Robert Alton Harrisin teloituksessa 1992 (Kalifornia) "ensin oli nähtävissä äärimmäistä kauhua, kipua ja hengenahdistusta. Hänen silmänsä muljahtelivat, ja hänen ihonsa väri muuttui violetiksi, ja hän kuoli kuolaten". Eräs toinen tuomittu, Jimmy Lee Gray (Mississippi), hakkasi päätään 11 minuutin ajan kaasukammion seinään menettääkseen tajuntansa. Todistaja kertoi eräästä kolmannesta tuomitusta, Donald Hardingista (Arizona 1992): "Näin Hardingin kärsivän rajuja kouristuksia 57 sekunnin ajan. Sen jälkeen kouristukset jatkuivat epäsäännöllisinä. Ne kestivät kuusi minuuttia ja 37 sekuntia. Hänen päänsä vaipui nytkähdellen. Mitä ilmeisimmin mies kärsi. Tämä oli väkivaltainen kuolema; siitä ei ole epäilystäkään. Tapahtuma oli todella ruma. Eläimetkin lopetetaan inhimillisemmin. Tämä ei ollut siisti eikä yksinkertainen kuolema." Toinen todistaja lausui samasta teloituksesta: "Hardingin kuolema oli äärimmäisen raju. Hän kärsi ankaraa tuskaa kuollessaan. Kuulin hänen kakovan ja valittavan. Näin hänen ruumiinsa muuttuvan väriltään ensin punaiseksi ja sitten violetiksi."
Natsi-Saksan kaasukammiot
thumb|Auschwitzin keskitysleiri I, krematorio I, uuni.
Rakennuksessa oli kolme uunia, joissa pystyttiin polttamaan 2–3 ruumista kerrallaan, päivässä yhteensä noin 350 ruumista. Uunit valmisti saksalainen perheyritys Topf & Söhne. Sodan jälkeen neuvostoupseerit pidättivät ja tuomitsivat ne Topf & Söhnen insinöörit ja työntekijät, jotka olivat päävastuussa krematorioiden ja kaasukammioiden valmistuksesta. Ludwig Topf, toinen yrityksen omistajista, teki itsemurhan. Hänen veljensä Ernst-Wolfgang Topf siirtyi Wiesbadeniin ja perusti siellä 1951 yrityksen uudelleen, mutta sen toiminta kesti vain 12 vuotta. Itä-Saksan Erfurtissa, missä yritys alun perin perustettiin, se jatkoi toimintaansa eri nimillä. Krematorioliike siirrettiin Zwickaun kaupunkiin. Vuonna 1994 yritys teki konkurssin.
Marcel Mahouvé
Kamerunin maajoukkueessa Mahouvé oli mukana Ranskan MM-turnauksessa 1998, jossa hän pelasi yhdessä ottelussa. Sen lisäksi hän oli mukana Afrikan mestaruusturnauksessa 2002, jonka Kamerun voitti.
Ada Roe
Roesta tuli maailman vanhin elossa oleva ihminen lokakuun 1968 aikana, kun tšekkoslovakialainen Marie Bernátková kuoli.
J. L. Austin
Austin syntyi Lancasterissa ja opiskeli Balliol Collegessa Oxfordissa. Hän sai vaikutteita G. E. Moorelta, Bertrand Russellilta ja Gilbert Ryleltä, ja on vaikuttanut itse muun muassa John Searleen, R. M. Hareen ja Judith Butleriin. Hän toimi Aristotelian Societyn johdossa vuosina 1956–1957.
Teksasinkirjoahven
Alkuperä
Teksasinkirjoahven on kotoisin Rio Granden vesistöstä Teksasista ja Meksikon pohjoisosasta. Se on Yhdysvaltojen ainoa luonnonvarainen kirjoahvenlaji.
Monday Morning
Ura
Wegelius osti viisivuotiaan Monday Mornigin Irlannista vuonna 1975 G. W. Sohlberg Oy:n omistajiin kuuluneelle Tuulikki Sohlbergille. Tom Gordin kilpaili hevosella aluksi pelkästään Suomessa, kunnes se alkuvuonna 1980 siirtyi varahevoseksi Moskovan olympialaisiin tähdänneen Wegeliuksen talliin. Hänen ykkösratsunsa Duell oli alkanut kärsiä jalkavaivoista, ja tilalle piti saada uusi hevonen. Saksasta hankittu Dömitz ei osoittautunut Duellin veroiseksi, ja niinpä Wegelius otti ratsukseen Monday Morningin, jolla hän huhtikuussa 1980 osallistui ensimmäiseen kilpailuun Göteborgissa. Wegelius ja Monday Morning kilpailivat vielä menestyksekkäästi Keski-Euroopassa, minkä jälkeen Suomen Olympiakomitea nimesi ratsukon Moskovan kisoihin. Olympialaisissa sijoitukseksi tuli 12.
Kun ystävyyssuhteet solmitaan
Viitteet
60.45528°N, 22.26986°W
Mestarien liiga (jääkiekko)
Kausi 2015–2016
Kaudella turnaukseen osallistui 48 joukkuetta, jotka jaettiin kuuteentoista lohkoon. Näistä jokaisessa pelasi kolme joukkuetta. Turnauksen voitti Frölunda HC ja toiseksi tuli Oulun Kärpät.
Somatotyypit
Vartalotyypit
Mesomorfeilla verisuonten laajeneminen ja supistuminen tapahtuu erittäin nopeasti, ja siksi heitä harvoin huimaa. Tästä syystä atleetti kestää hyvin myös kylmää.
Frederick North
Frederick North eli lordi North (13. huhtikuuta 1732 – 5. elokuuta 1792) oli brittiläinen poliitikko, joka toimi maansa pääministerinä 12 vuoden ajan 1770–1782. Northin hallituskaudella Britannia menetti siirtokuntansa Amerikassa.
Oulun Lippo
Historia
Lipossa yhdistyvät sekä pesäpallo että paikkakunnan vanhat kalastusperinteet. Sanana lippo tarkoittaa vanhaa kalastusvälinettä, jossa noin neljän metrin pituisen varren päässä olevan kehikon ympärille on kiinnitetty verkkopussi, jolla pyydetään siikoja ja lohia.
Lipon sijoitus pesäpallon maraton-taulukossa on viides jaksojärjestelmän aikana, muutoin kahdeksas. Lipon ensimmäiset kullanhohtoiset menestyskaudet ajoittuvat vuosiin 1971–1972, jolloin kullanhuuhtojana oli "Lipon Lydiard" Pekka Sipilä. Sipilä teki Liposta mestarin yhdessä vuodessa, sillä aikaisempaa kokemusta Mestaruussarjan mitaleista ei oululaisilla miehillä ollut.
Palkitut
Vuoden tulokas:
Dixiecrat
States’ Rights Democratic Party eli Dixiecrats oli lyhytikäinen rotuerottelua kannattanut puolue Yhdysvalloissa. Ryhmä irtaantui Demokraattisesta puolueesta vuonna 1948 pitääkseen kiinni osavaltioiden omasta päätäntävallasta varsinkin rotuerottelun suhteen liittovaltion vastakkaisia pyrkimyksiä vastaan. Puolue osallistui vuoden 1948 presidentinvaaleihin. Heidän ehdokkaansa oli Strom Thurmond, joka sai vaaleissa koko maan kolmanneksi eniten ääniä ja neljässä osavaltiossa eniten (Louisiana, Mississippi, Alabama ja Etelä-Carolina). Puolueen edustajat palasivat pääosin demokraattiseen puolueeseen vaalien jälkeen.
Niklas Hagman
KHL (2012–2013)
Hagman ei saanut kauden 2011–2012 jälkeen uutta sopimusta NHL:ssä ja siirtyi kesällä 2012 KHL-seura Lokomotiv Jaroslavliin.
Maajoukkueura
Ensimmäisen kerran miesten arvoturnaukseen Hagman osallistui Salt Lake Cityn olympialaisissa 2002. Samana keväänä pelatuissa MM-kilpailuissa Hagman oli maajoukkueen parhaimpia pelaajia. Hänet valittiin kisojen parhaaksi hyökkääjäksi ja tähdistökentälliseen, vaikka Suomi jäi neljänneksi.
Sveitsin 2009 MM-kisojen jälkimainingeissa Hagman aiheutti pienimuotoisen kohun näyttämällä paljaan takapuolensa bussin ikkunasta Ylen urheilutoimittaja Inka Heneliukselle. Hagman ei ole tunnustanut asiaa, mutta kaksikko sanaili jo aiemmin keskenään Heneliuksen pyytäessä Pekka Rinnettä haastatteluun. Vancouverin talviolympialaisissa 2010 Hagman oli Suomen parhaita maalintekijöitä neljällä maalillaan. Hagman sai turnauksesta kolmannen arvokisamitalinsa Suomen voittaessa pronssia.
Lewis Addison Armistead
thumb|Lewis Addison Armistead Lewis Addison Armistead (18. helmikuuta 1817 – 5. heinäkuuta 1863) oli etelävaltioiden prikaatikenraali Yhdysvaltain sisällissodassa. Hän haavoittui kuolettavasti Gettysburgin taistelun kolmantena päivänä Pickettin hyökkäyksessä.
John F. Kennedy
Lapsuus
John Fitzgerald Kennedy syntyi 29. toukokuuta 1917 Brooklinessa Massachusettsissa varakkaaseen roomalaiskatoliseen amerikanirlantilaiseen perheeseen. Hänen isänsä Joseph P. Kennedy oli hankkinut miljoonaomaisuuden muun muassa pankkialalla ja osakemarkkinoilla. Joe Kennedy oli myös merkittävä taustavaikuttaja presidentti Franklin D. Rooseveltin vaalikampanjoissa 1930-luvulla, ja hän toimi Yhdysvaltain Lontoon-suurlähettiläänä 1938–1941. Johnin äiti Rose Kennedy oli demokraattisen kongressiedustajan ja Bostonin entisen pormestarin tytär.
Nuoruus ja opinnot
Nuoruusystäviensä mukaan John oli aina huoleton rahan ja ulkoasunsa kanssa eikä useinkaan pitänyt rahaa mukanaan. Hänet tunnettiin seurallisena, ystävällisenä ja avoimena nuorukaisena.
Sotapalvelus
thumb|Kennedy torpedoveneessään vuonna 1943 Kennedy palveli toisessa maailmansodassa Yhdysvaltain Tyynenmeren laivastossa 1941–1945. Hän ilmoittautui alkukesällä 1941 vapaaehtoisena armeijan upseerikouluun 24-vuotiaana. Hänen selkävammansa esti häntä kuitenkin läpäisemästä lääkärintarkastusta, eikä häntä siksi hyväksytty aluksi myöskään laivastoon. Hän kuitenkin harjoitutti selkäänsä kesän ajan ja pääsi syksyllä laivastoon upseerien valmennuskurssille. Kennedy työskenteli aluksi laivaston pääesikunnan tiedusteluyksikössä Washingtonissa ja sen jälkeen alokkaiden kouluttajana Etelä-Carolinassa. Syksyllä 1942 Kennedy ilmoittautui vapaaehtoisena moottoritorpedoveneen päällystökoulutukseen. Seuraavan vuoden alussa hänet sijoitettiin eteläiselle Tyynellemerelle, missä hänestä tehtiin moottoritorpedovene PT 109:n päälliköksi.
Avioliitto ja perhe
Kennedy tapasi washingtonilaisessa sanomalehdessä työskennelleen Jacqueline Bouvierin eräillä illallisilla 1951, ja 1953 he menivät ensin kihloihin ja sitten naimisiin 12. syyskuuta. Heille syntyi neljä lasta, kohtukuolleena syntynyt esikoistytär Arabella (1956), Caroline (1957–), John nuorempi (1960–1999) ja keskosena syntynyt Patrick (1963), joka kuoli kaksi päivää syntymänsä jälkeen.
Syrjähypyt
Kennedyn kuoleman jälkeen on esitetty väitteitä Kennedyn avioliiton aikaisista useista naissuhteista, joista tunnetuin on väitetty suhde Marilyn Monroen kanssa. Kennedy ja Monroe tapasivat ensimmäistä kertaa tiettävästi 1961 päivällisjuhlissa. Monroen kerrotaan paljastaneen ystävälleen, että hänellä ja presidentillä oli yhden yön suhde maaliskuussa 1962. Kennedyn yksityissihteeri Evelyn Lincoln on kertonut Kennedyn olleen naistenmies, joskin aloitteet tulivat yleensä naisilta.